เจ้าหญิงอิโนเอะ

เจ้าหญิงอิโนเอะ () หรือ อิโนเอะ (ค.ศ. 717–775) เป็นจักรพรรดินีญี่ปุ่นของจักรพรรดิโคนิงแห่งญี่ปุ่นBrown and Ishida. Gukanshō, pp. 276–277; Varley, H. Paul. Jinnō Shōtōki, pp. 147–148; Titsingh, Isaac. (1834).  พระนางถูกปลดใน ค.ศ. 772 ด้วยข้อกล่าวหาว่าทำคุณไสย์

 พระราชประวัติ 
อิโนเอะเป็นพระราชธิดาในจักรพรรดิโชมุผู้ครองราชย์ในวันที่ 3 มีนาคม ค.ศ. 724 ถึง 19 สิงหาคม ค.ศ. 749Imperial Household Agency (Kunaichō):  聖武天皇 (45) พระราชมารดามีพระนามว่าอางาไตนูไก โนะ ฮิโรโตจิ (県犬養広刀自) พระธิดาในอางาไตนูไก โนะ โมโรโกชิ พระนางเป็นพระขนิษฐา/เชษฐภคินีในเจ้าชายอาซากะ (สิ้นพระชนม์ ค.ศ. 744) กับเจ้าหญิงฟูวะ และพระขนิษฐา/เชษฐภคินีต่างพระราชมารดาของจักรพรรดินีโคเก็ง 

เจ้าหญิงอิโนเอะสมรสกับพระญาติที่อนาคตขึ้นเป็นจักรพรรดิโคนิง ทำให้รวมสาย เท็มมุ และ เท็นจิ ของราชวงศ์อีกครั้ง ในช่วงรัชสมัยสุดท้ายของจักรพรรดินีโคเก็ง (ค.ศ. 764-770) อิโอเอะกับฟูวะต่างก็มีส่วนร่วมในแผนการทางการเมืองที่มีความทะเยอทะยานที่จะสืบราชบัลลังก์ โดยฟูวะปรารถนาที่จะให้พระสามีและพระโอรสขึ้นครองบัลลังก์ ขณะที่อิโนเอะปรารถนาให้โอซาเบะ พระโอรสของพระนาง ได้รับการแต่งตั้งเป็นมกุฎราชกุมารHerman Ooms, Imperial Politics and Symbolics in Ancient Japan: The Tenmu Dynasty, 650-800  

ใน ค.ศ. 770 พระมเหสีของอิโนเอะได้สืบราชบัลลังก์ต่อจากพระขนิษฐา/เชษฐภคินีต่างพระมารดาโดยการทำพินัยกรรมปลอม หลังจากนั้นอิโนเอะได้รับการแต่งตั้งเป็นจักรพรรดินี และพระโอรสได้รับการแต่งตั้งเป็นมกุฎราชกุมาร ใน ค.ศ. 772 จักรพรรดินีอิโนเอะถูกปลดออกจากราชบัลลังก์อย่างกะทันหันและถูกจับกุมกับถูกกล่าวหาว่าใช้คำสาปและเวทมนตร์ดำเพื่อสถาปนาพระโอรสขึ้นครองราชย์ และไม่นานหลังจากนั้น เจ้าชายโอซาเบะ พระโอรสของพระนางก็ถูกจับกุมในข้อหาสมรู้ร่วมคิด ทั้งอิโนเอะและโอซาเบะถูกปลดออกจากตำแหน่ง ถูกเนรเทศและถูกกักบริเวณในเรือน เนื่องจากใช้คำสาปและฝึกฝนเวทมนตร์ดำKarl Heinrich Menges, Nelly Naumann, Language and Literature: Japanese and the Other Altaic Languages : Studies ... ใน ค.ศ. 775 อิโนเอะและพระโอรสสิ้นพระชนม์ขณะถูกควบคุมตัวในวันเดียวกัน โดยคาดว่าถูกวางยาพิษKarl Heinrich Menges, Nelly Naumann, Language and Literature: Japanese and the Other Altaic Languages : Studies ...Herman Ooms, Imperial Politics and Symbolics in Ancient Japan: The Tenmu Dynasty, 650-800  

เมื่อจักรพรรดิทรงพระประชวรใน ค.ศ. 777 เชื่อกันว่าอิโนเอะตามมาหลอกหลอนพระองค์ และภายหลังทำให้พระนางได้รับการฝังใหม่ในหลุมพระศพของจักรพรรดิและได้รับการฟื้นฟูตำแหน่ง และใน ค.ศ. 800 พระนางก็ได้รับตำแหน่งจักรพรรดินีคืนหลังจากสิ้นพระชนม์Ellen van Goethem, Nagaoka: Japan's Forgotten Capital

 พระราชโอรส-ธิดา 
 เจ้าชายโอซาเบะ (สิ้นพระชนม์ ค.ศ. 775) มกุฎราชกุมาร
 เจ้าหญิงซากาฮิโตะGoethem, Ellen Van (2008). Nagaoka: Japan's forgotten capital. Brill Publishers via Google Books

อ้างอิง

หมวดหมู่:เจ้าหญิงญี่ปุ่น
หมวดหมู่:จักรพรรดินีญี่ปุ่น
หมวดหมู่:บุคคลในยุคนะระ